User:Varkalakannan

2019 ലെ തൃശ്ശൂർ പൂരത്തിന് തിരശ്ശീല വീണപ്പോൾ

ലേഖകൻ: കാളി കണ്ണൻ

പൂരത്തിന് കൊടിയിറങ്ങി എന്നാൽ നമ്മുടെ തൃശൂർ പൂരം എപ്രകാരമാണ് വിജയത്തിന്റെ വെന്നിക്കൊടി പാറിച്ചത് എന്നതാണ് പ്രസക്തം. 200 വർഷം പഴക്കമുള്ള തൃശൂർ പൂരം നടത്തിപ്പിന് കഴിഞ്ഞ കുറച്ച് വർഷങ്ങളായി ധാരാളം നൂലാമാലകൾ ഉണ്ടാകുന്നതിന്റെ കാരണം സുരക്ഷ എന്ന മൂന്നക്ഷരത്തിന് ജീവന്റെ വില ഉണ്ടന്ന് മനസ്സിലാക്കാതെ തികച്ചും തോന്നിയത് പോലെ വെടിക്കെട്ടും മറ്റ് ആഘോഷങ്ങും നടത്തിപ്പിക്കുന്നത് മൂലമാണ്. 2019 ലെ പൂരം കഴിഞ്ഞ വർഷങ്ങളിലേത് വച്ച് വളരെ വ്യത്യസ്തമായിരുന്നു. തേക്കിൻകാട് മൈതാനം ഒരു നുള്ള് മണ്ണ് വാരിയിടാൻ പോലും കഴിയാത്തത്ര പുരുഷാരം. നനാ വിധ സുരക്ഷാ ഭീഷണികളുടെ നടുവിലും പൂരപ്രേമികൾക്ക് അവരുടെ പൂർണ്ണ ആവേശത്തോടെ പൂരം കാണാൻ കഴിഞ്ഞത് ഒരു സന്നദ്ധ നേതൃത്വനിരയുടെ കഷ്ടപ്പാടിന്റെ കൈയ്യൊപ്പിലൂടെയാണ്. അരങ്ങിലെ വെളിച്ചത്തിന്റെ പ്രസരിപ്പില്ലാതെ അണിയറയിൽ സുരക്ഷയുടെ ചക്രവ്യൂഹ നിർമ്മാണത്തിൽ മുഴുകിയവരാണ് അവർ. ജനപ്രതിനിധി ,കേന്ദ്ര സംസ്ഥാന സർക്കാർ ഉദ്യോഗസ്ഥർ എന്നീ പുറം ചട്ടകൾ മാറ്റി വച്ചാൽ അവരും അക്ഷരാർത്ഥത്തിൽ തികഞ്ഞ പൂരപ്രേമികൾ തന്നെയാണ് അത് തന്നെയാണ് ഈ വർഷത്തെ പൂരം യാതൊരു പാളിച്ചയും ഇല്ലാതെ പരിസമാപ്തി കൈവരിച്ചത്.

ജനാധിപത്യം എന്ന വാക്കിന്റെ അർത്ഥം സ്വന്തം പ്രവൃത്തിയിലൂടെ കാണിച്ചു തന്ന മന്ത്രി സുനിൽ കുമാർ, തൃശൂർക്കാരുടെ സ്വന്തം സുനിലേട്ടൻ. രാപ്പകലില്ലാതെ സ്വന്തം നിയോജക മണ്ഡലത്തിലെ ഏറ്റവും വലിയ ആഘോഷത്തിന്റെ തുടക്കം മുതൽ ഒടുക്കം വരെ ഏത് കാര്യത്തിനും മുന്നിലുള്ള യഥാർത്ത ജനപ്രതിനിധി. സർക്കാർ ഉദ്യോഗസ്ഥർ അവരുടെ പൂര ചുമതലകളിൽ മുഴുകുമ്പോൾ പ്രേമികളുടെ സംശയ ദൂരീകരണത്തിനും അവസരോചിതമായ കാര്യ നിർവ്വഹണത്തിനും അദ്ദേഹം കർമ്മോൽസുകനാകുന്നു. എന്തുട്ടാടാ ഇതൊക്കെ ഒന്നും ഇല്ലാട്ടോ എന്ന സ്വതസിദ്ധമായ അദ്ദേഹത്തിന്റെ മറുപടി കേൾക്കുമ്പോൾ തന്നെ ആശങ്കാകുലനായ ഏതൊരു പൂരപ്രേമിക്കും ആശ്വാസത്തിന്റെയും വിശ്വാസത്തിന്റേയും ഒരു സാന്ത്വനം തന്നെയാണ്. ഈ വർഷത്തെ പൂരം ഒരു വെല്ലുവിളി തന്നെയായിരുന്നു. എന്നാൽ കൃത്യമായ ചിട്ടയോടെ നിയമ വ്യവസ്ഥയുടെ പരിധിയിൽ നിന്ന് പൂരത്തെ ഏകോപിപ്പിച്ചപ്പോൾ പിറന്ന് വീണത് നാളെയുടെ പൊടിപൂരത്തിന്റെ ആത്മവിശ്വാസവും ഊർജ്ജവുമാണ്. ഇത്തരത്തിലുള്ള ഒരു ജന പ്രതിനിധിയെ കിട്ടിയതിൽ നമ്മൾ തൃശൂർകാർ വാസ്തവത്തിൽ ഭാഗ്യവാൻമാർ തന്നെയാണ്.

തൃശൂർ പൂരം വർണ്ണ വൈവിദ്ധ്യ ങ്ങളാൽ സമ്പന്നമാണ്. വർണ്ണം കുടമാറ്റത്തിൽ സൗമ്യമായി നടക്കുമ്പോൾ ഹൃദയഭേരി മുഴക്കുന്ന ഇടിവെട്ടും നിറച്ചാർത്തുമാണ് വെടിക്കെട്ട് പൂരം. സുപ്രീം കോടതിയുടെ സർവ്വ അനുമതിയും നമ്മുടെ വെടിക്കെട്ടിന് ലഭിച്ചപ്പോൾ ഇതിന് ചിട്ടയാർന്ന രൂപകൽപ്പന ചെയ്ത് നടപ്പിലാക്കുവാൻ നിയോഗിക്കപ്പെട്ട കേന്ദ്ര സർക്കാർ ഉദ്യോഗസ്ഥൻ ഡോ.വേണുഗോപാൽ ആയിരുന്നു. കഴിഞ്ഞ ഒരു പതിറ്റാണ്ടിലേറെയായി തൃശൂർ പൂരത്തിന്റെ നിറ സാന്നിദ്ധ്യമാണ് അദ്ദേഹം. അദ്ദേഹത്തിന്റെ പരിചയ സമ്പത്തും പ്രവർത്തന മികവും കർമ്മോൽസുകതയും കൂടി ചേർന്നപ്പോൾ സുരക്ഷയുടെ സകല പഴുതുകളും അടയ്ക്കപ്പെട്ടു. കേരളത്തിന്റെയും ലക്ഷദ്വീപിന്റെയും PESO തലവനായ അദ്ദേഹത്തിന്റെ കൈയ്യിൽ എല്ലാ കാര്യങ്ങളും സുരക്ഷിതമായിരുന്നു. വിട്ടുവീഴ്ച്ചയില്ലാത്ത പരിശോധന കൾ നടത്തി ആവശ്യമായ നിർദ്ദേശങ്ങൾ നൽകി വാനത്ത് പൂമഴ പെയ്തിറങ്ങിയപ്പോൾ അക്ഷരാർത്ഥത്തിൽ പൂരപ്രേമികളുടെ മനസ്സിൽ അദ്ദേഹത്തിന്റെ സ്ഥാനം ഉത്തുംഗത്തിൽ എത്തിരുന്നു. ജില്ലാ ഭരണകൂടവും പോലീസ്, ഫയർ ഫോഴ്സ് എന്നീ വകുപ്പുകളും അദ്ദേഹവും കൂടി ഒരുമിച്ചപ്പോൾ നാളിന്ന് വരെ കാണാത്ത സുരക്ഷിത വെടിക്കെട്ട് പൂരത്തിന്റെ ചരിത്രം കുറിക്കലായിരുന്നു.

വെടിക്കെട്ടിന് തിരി കൊളുത്താൻ അനുമതി കൊടുക്കുമ്പോഴും അദ്ദേഹത്തിന് തുണയായി വടക്കുംനാഥൻ കൂടെ ഉണ്ടായിരുന്നു എന്ന് അദ്ദേഹം ഉറക്കെ പറയുന്നു. സുസ്മേര വദനനായ അദ്ദേഹം വളരെ തൻ മയത്തത്തോടെ കാര്യങ്ങൾ നടത്തിയപ്പോൾ ഇനിയൊരു ദുരവസ്ഥ തൃശൂർ പൂര വെടിക്കെട്ടിന് ഉണ്ടാവുകയില്ലന്ന് പൂരപ്രേമികൾക്ക് ബോദ്ധ്യമായി.

തൃശൂർ പൂരം നടത്തിപ്പിന്റെ പൂർണ്ണ ചുമതല ജില്ലാ കളക്ടർക്കാണ്. ഇന്ന് മലയാളി കളുടെ അഭിമാന പാത്രമാണ് അനുപമ മാഡം. വിട്ടുവീഴ്ച്ചക്ക് തയ്യാറാവാത്ത കേരളത്തിന്റ ഉരുക്ക് വനിത. കഴിഞ്ഞ എത്രയോ ദിനരാത്രങ്ങളിലായി പൂരത്തിന് വേണ്ടിയുള്ള പ്രവർത്തനത്തിൽ ഉറക്കം പോലും കളഞ്ഞ ഒരു കളക്ടർ. പൂരാവേശം കൊടുമുടി കയറിയപ്പോൾ തന്റെ കർമ്മ ഭാഗത്തെ സസൂക്ഷ്മം നിരീക്ഷിച്ച് അവസരോചിതമായി പ്രാബല്യത്തിൽ വരുത്തി. അപകടത്തിന്റെ ഒരു സാദ്ധ്യതയും ബാക്കി വക്കാതെ കൃത്യമായി മുൻധാരണയാൽ നിർമ്മിതമായ ടീം വർക്ക്. രാജ്യമാകമാനം സുരക്ഷാ ഭീഷണിയിൽ മുഖരിതമായപ്പോഴും ദൈവത്തിൻറ സ്വന്തം നാട്ടിൽ ശക്തന്റ മണ്ണിൽ പൂരം ഒരു കുറവും കൂടാതെ നടത്തപ്പെടണം എന്ന് അവർ മനസ്സിലുറപ്പിച്ചതിന്റെ ഫലമാണ് കൊടിയേറ്റം മുതൽ ഉപചാരം ചൊല്ലിപ്പിരിയുന്നത് വരെയുള്ള പൂരാഘോഷത്തിന്റെ സമ്പൂർണ്ണ വിജയത്തിന് പിന്നിൽ. ഉപ്പ് തൊട്ട് കർപ്പൂരം വരെയുള്ള എല്ലാ കാര്യത്തിലും പൂർണ്ണ ഉത്തരവാദിത്വമുള്ളത് കേവലം വാക്ക് കൊണ്ടൊ എഴുത്ത് കൊണ്ടോ പ്രകടിപ്പിക്കാൻ കഴിയുന്ന ഒന്നല്ല.

സുരക്ഷ വേണം എന്ന് ഉന്നത തല സമിതിയുടെ നിർദ്ദേശം വന്നത് മുതൽ നഗരം മുഴുവൻ പോലീസിന്റെ കാവലിലായി. ബൽറാം ഉപാധ്യായ എന്ന കരുത്തുറ്റ IG യുടെ നേതൃത്വത്തിൽ ഒരു വൻ സുരക്ഷാ സന്നാഹം രൂപപ്പെട്ടു. അത്യാധുനിക ഉപകരണങ്ങളുടെ സഹായത്തോടെ നീയന്ത്രണ വിധേയത്തിലാക്കിയ തേക്കിൻകാട് മൈതാനം പൂര പ്രേമികൾക്ക് കുറച്ച് അലോരസം ഉണ്ടാക്കിയെങ്കിലും മനസമാധാനത്തോടെ പൂരം കാണാം എന്ന ഉറപ്പ് അവരിൽ സന്തോഷം ഉണ്ടാക്കി. IPS കിട്ടിയതിന് ശേഷം പല ഔദ്യോഗിക വേഷപ്പകർച്ച കെട്ടിയ അദ്ദേഹത്തിന് കൈമുതലായിട്ടുള്ള പ്രവൃത്തി പാടവം പൂർണ്ണമായും പ്രയോജനപ്പെടുത്തി തൃശൂർ നഗരത്തെ അതീവ സുരക്ഷാ മേഖലയായി വാർത്തെടുത്ത് വിജയിപ്പിക്കാൻ അദ്ദേഹത്തിന് കഴിഞ്ഞു.

മേൽപ്പറഞ്ഞ വ്യക്തികളുടെ ആത്മാർത്ഥ പ്രവർത്തനം തന്നെയാണ് 2019 ലെ പൂരത്തിന്റെ വിജയഗാഥ വിണ്ണിലും മണ്ണിലും അലയടിക്കാൻ കാരണമായത്. പൊതുജന താൽപ്പര്യർത്ഥം ജനങ്ങൾക്ക് വേണ്ടി അവരുടെ ഇടയിൽ ഇറങ്ങിച്ചെന്ന് കാര്യങ്ങൾ നടത്തുമ്പോഴാണ് സർക്കാർ ഉദ്യോഗത്തിന്റെ പൂർണ്ണത ഉണ്ടാകുകയുള്ളൂ എന്ന് അവർ ആവർത്തിച്ച് പറയുന്നു. ആന എഴുന്നള്ളിപ്പിന്റെയും വെടിക്കെട്ടിന്റെയും നടത്തിപ്പിന്റെയും പരാതികളും എതിർപ്പുകളും അഭിപ്രായങ്ങളും പൂരാവേശത്തിന് മങ്ങൽ ഏൽപ്പിച്ചപ്പോഴും നാളിന്ന് വരെ കാണാത്ത ഒരു വിശ്വവിഖ്യാത പൂരം നമുക്ക് സമ്മാനിച്ച ഈ ഉദ്യോഗസ്ഥ വൃന്ദവും ജനപ്രതിനിധിയും തന്നെയാണ് യഥാർത്ത വിജയശിൽപ്പികൾ. സർവ്വതും മൂകമായി കണ്ടു കൊണ്ടിരിക്കുന്ന വടക്കുംനാഥന്റെ അനുഗ്രഹം എല്ലാപേർക്കും ഉണ്ടാകട്ടെ എന്ന പ്രാർത്ഥനയോടെ വീണ്ടും അടുത്ത പൂരത്തിന് കൈകോർക്കാം.